**VISPĀRĪGĀ VIENOŠANĀS Nr.DIKS-25-795-lī**

**Ukrainas un Latvijas bērnu un jauniešu nometņu organizēšanas pakalpojumi 2025.gadam** (identifikācijas numurs RVPIKSD 2025/16)

Rīgā

*Dokumenta parakstīšanas datums*

*ir pēdējā pievienotā droša elektroniskā paraksta*

*un tā laika zīmoga datums*

*(03.07.2025.)*

**Rīgas valstspilsētas pašvaldības Izglītības, kultūras un sporta departaments** (turpmāk – Departaments vai Pasūtītājs) direktora p.i. Ivara Balamovska personā, kurš rīkojas saskaņā ar Rīgas domes 01.03.2011. saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 17.12.2009. nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses, un

**Biedrība “Mini-pitch”**, valdes locekļa Toma Kalniņa personā, kurš rīkojas, pamatojoties uz statūtiem,

**SIA “OnPlate”**, valdes locekles Tatjanas Tepo personā, kura rīkojas, pamatojoties uz statūtiem,

**Biedrība “Sadarbības platforma”**, valdes priekšsēdētājas Laumas Celmas personā, kura rīkojas, pamatojoties uz statūtiem,

**Biedrība “DrKT”**, valdes priekšsēdētājas Indras Vaļenieces personā kura rīkojās, pamatojoties uz statūtiem,

**Aktīvo Vecāku Biedrība***,* valdes locekļa Vladimira Skvorcova personā, kurš rīkojas, pamatojoties uz statūtiem,

**SIA “Mājas aprūpe”,** valdes locekles Ivandas Titovas personā, kura rīkojas, pamatojoties uz statūtiem,

**Biedrība “Mellene”***,* valdes locekles Lauras Riekstiņas personā, kura rīkojas, pamatojoties uz pamatojoties uz statūtiem,

no otras puses,

turpmāk katrs atsevišķi – Izpildītājs, visi izpildītāji kopā – Dalībnieki, bet Dalībnieki un Pasūtītājs kopā – Puses,

pamatojoties uz Departamenta iepirkuma “**Ukrainas un Latvijas bērnu un jauniešu nometņu organizēšanas pakalpojumi 2025.gadam**” (identifikācijas Nr. RVPIKSD 2025/16) (turpmāk – Iepirkums) 1.daļas “Dienas nometņu nodrošināšana” rezultātiem un Publiskā iepirkumu likuma (turpmāk – PIL) 56. pantu, noslēdz šādu vispārīgo vienošanos (turpmāk – Vispārīgā vienošanās vai Līgums):

1. **Vispārīgās vienošanās priekšmets**
   1. Vispārīgās vienošanās priekšmets ir **Ukrainas un Latvijas bērnu un jauniešu nometņu organizēšanas pakalpojumi** (turpmāk – Pakalpojums).
   2. Vispārīgā vienošanās nosaka kārtību, kādā vispārīgās vienošanās darbības laikā Pasūtītājs no Dalībnieku loka izvēlas Izpildītāju, kurš veiks konkrēta Pakalpojuma izpildi un kārtību, kādā veicama Pakalpojuma izpilde atbilstoši Nolikuma, tā tehniskās specifikācijas, finanšu piedāvājuma un vispārīgās vienošanās prasībām.
   3. Pasūtītājs vispārīgās vienošanās ietvaros nav saistīts ar konkrētu pasūtījuma apjomu un veic pasūtījumu atbilstoši vajadzībai un savām finanšu iespējām. Pasūtītājam ir tiesības vispārīgās vienošanās darbības laikā precizēt savas vajadzības, pasūtot Pakalpojumu tādā apjomā un kvalitātē, kāds tam ir nepieciešams saskaņā ar Pasūtītāja plāniem un/vai pasūtot Pakalpojumu, kas nav norādīts Iepirkuma tehniskajā specifikācijā.
   4. Vispārīgās vienošanās izpildes laiks ir no abpusējas parakstīšanas brīža ir līdz 30.10.2025. vai Vispārīgajā vienošanās noteikto Pušu saistību pilnīgai izpildei.
   5. Vispārīgās vienošanās izpildes vieta ir Latvijas teritorija.
   6. Pasūtītājs Vispārīgās vienošanās ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām, proti līdz **EUR 252933.00 (divi simti piecdesmit divi tūkstoši deviņi simti trīsdesmit trīs *euro*, 00 centi) bez PVN.**

1. **Pakalpojuma sniegšanas kārtība**
   1. Lai apzinātu konkrētā Pakalpojuma cenu un izvēlētos Izpildītāju, kurš nodrošinās konkrētā Pakalpojuma izpildi, Pasūtītājs elektroniski nosūta Dalībniekiem uzaicinājumu iesniegt piedāvājumus.
   2. Izpildītājs elektroniski iesniedz Pasūtītājam Izpildītāja paraksttiesīgās/pilnvarotās personas parakstītu piedāvājumu par uzaicinājumā minētajiem Pakalpojumiem (turpmāk – Piedāvājums), kas parakstīts ar drošu elektronisko parakstu vai paraksttiesīgās/pilnvarotās personas pašrocīgi parakstītā piedāvājuma kopiju skenētā veidā (.pdf formātā) uzaicinājumā noteiktajā termiņā.
   3. Ja Izpildītājs nevar nodrošināt uzaicinājumā minētos Pakalpojumus tādā izpildījumā un apjomā, kā Pasūtītājs ir norādījis uzaicinājumā, Pasūtītājs sniedz Pasūtītājam rakstisku atteikumu par pasūtījuma izpildi.
   4. Pasūtītājs, izvērtējot saņemto piedāvājumu atbilstību uzaicinājumā un vispārīgajā vienošanā minētajām prasībām, izvēlas Izpildītājus, kuri nodrošinās pakalpojumu izpildi. Piedāvājuma izvēles kritērijs – uzaicinājumam un vispārīgās vienošanās nosacījumiem atbilstošs piedāvājums ar piedāvāto cenu vienam dalībniekam dienā, kas nepārsniedz Nolikuma 7.1. punktā noteiktās maksimālās cenas.
   5. Pēc lēmuma pieņemšanas Pasūtītājs elektroniski informē Dalībniekus par pieņemto lēmumu, norādot Izpildītājus, kuriem piešķirtas Pakalpojumu sniegšanas tiesības.
   6. Vispārīgās vienošanās ietvaros netiek slēgti atsevišķi rakstiski līgumi par pakalpojuma izpildi. Līguma funkciju par konkrēto nometni (vai konkrētajām nometnēm) pilda Pasūtītāja uzaicinājums, Izpildītāja piedāvājums, Pasūtītāja lēmums un Pasūtītāja saskaņotie norēķinu dokumenti.
   7. Izpildītājs sniedz ar konkrēto Pakalpojuma izpildi saistītos dokumentus un informāciju Pasūtītājam saskaņā ar Pasūtītāja norādījumiem.
   8. Gadījumā, ja Izpildītājs nevar nodrošināt pakalpojumu nepieciešamajā apjomā vai atbilstoši uzaicinājumā noteiktajām prasībām objektīvu iemeslu dēļ Izpildītājs par to informē Pasūtītāju, lai vienotos par tālāko rīcību.
   9. Pasūtītājam ir tiesības veikt korekcijas konkrētā Pakalpojuma izvēlētā Izpildītāja iesniegtajā piedāvājumā un tā izpildē, Pusēm abpusēji par to rakstiski vienojoties.
   10. Ja Izpildītājs, kuram uzticēta Pakalpojuma izpilde, nespēj pilnvērtīgi nodrošināt tā izpildi, Pasūtītājs pārtrauc sadarbību ar Izpildītāju konkrētā Pakalpojuma izpildes ietvarā.
   11. Vispārīgās vienošanās darbības laikā Pasūtītājam ir tiesības konsultēties ar Dalībniekiem.
   12. Ja Pasūtītājs uzaicinājuma norādījumos veicizmaiņas, kas var ietekmēt piedāvāto cenu, Pasūtītājs atkārtoti nosūta Dalībniekiem uzaicinājumu iesniegt piedāvājumus, informējot par izmaiņām.
   13. Gadījumā, ja noslēgto vispārīgo vienošanos laikā tiek izbeigta vispārīgā vienošanās ar kādu no Dalībniekiem (piemēram, kāda no pusēm nepilda būtiskus vispārīgās vienošanās saistības), tad uzaicinājums tiks nosūtīts Dalībniekiem, ar kuriem būs spēkā vispārīgās vienošanās.
2. **Pakalpojuma nodošanas – pieņemšanas kārtība**
   1. Pakalpojums (konkrētās nometnes organizēšana) uzskatāms par izpildītu un nodotu Pasūtītājam ar brīdi, kad abas Puses (to pilnvarotie pārstāvji) parakstījušas Pakalpojuma izpildes pieņemšanas – nodošanas aktu, kas tiks sagatavots par katru nometni atsevišķi, pievienojot kā pielikumu atskaiti par sniegto pakalpojumu (Vispārīgās vienošanās pielikumā).
   2. Izpildītājs pēc konkrēta Pakalpojuma izpildes (t.i., pēc konkrētās nometnes organizēšanas) 10 (desmit) darba dienu laikā iesniedz Pasūtītājam visu ar šo Pakalpojuma izpildi saistīto Pasūtītāja pieprasīto informāciju un iesniedz dokumentus.
   3. Pasūtītājs norīko Departamenta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pasūtītāja vārdā pieņemt Izpildītāja izpildītos Pakalpojumus un parakstīt nodošanas – pieņemšanas aktu un atskaiti par sniegto pakalpojumu (Vispārīgās vienošanās pielikums).
   4. Izpildītāja vārdā parakstīt Pakalpojuma izpildes pieņemšanas – nodošanas aktu un atskaiti tiek pilnvarots/-a:
      1. *Biedrība “Mini-pitch” -* \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_;
      2. *SIA “OnPlate” -* \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_;
      3. *Biedrība “Sadarbības platforma” –* \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_;*;*
      4. *Biedrība “DrKT” -* \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_;*;*
      5. *Aktīvo Vecāku Biedrība* - \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_;
      6. *SIA ”Mājas aprūpe*” – \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_;
      7. *Biedrība “Mellene”* - \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_.
   5. Ja veiktais Pakalpojums neatbilst tehniskās specifikācijas un/vai vispārīgās vienošanās un/vai uzaicinājuma un/vai piedāvājuma noteikumiem un/vai nav pilnībā izpildīts, Pasūtītājs ir tiesīgs neparakstīt nodošanas – pieņemšanas aktu un aprēķināt Izpildītājam vispārīgās vienošanās 6.4. punktā noteikto līgumsodu, un Puses vienojas par laiku, kad Izpildītājs var sniegt Pakalpojumu pienācīgā kvalitātē.
   6. Izpildītājs apņemas bez papildu atlīdzības veikt izmaiņas, uzlabojumus vai papildinājumus Pakalpojuma izpildē, ja tie neatbilst tehniskās specifikācijas un/vai vispārīgās vienošanās un/vai uzaicinājuma un/vai piedāvājuma nosacījumiem.
3. **Norēķinu kārtība**
   1. Samaksu par konkrēto Pakalpojumu, kas izpildīts atbilstoši uzaicinājuma, vispārīgās vienošanās un piedāvājuma nosacījumiem, Pasūtītājs veic, pamatojoties uz Pušu parakstītu Pakalpojuma pieņemšanas – nodošanas aktu un Izpildītāja elektroniski iesniegtu rēķinu, kuru Izpildītājs sagatavo 10 (desmit) darba dienu laikā pēc Pakalpojuma nodrošināšanas.
   2. Izpildītājs sagatavo un iesniedz elektronisko rēķinu atbilstoši Rīgas valstspilsētas pašvaldības tīmekļvietnē [www.eriga.lv](http://www.eriga.lv) sadaļā „Rēķinu iesniegšana” norādītajai informācijai par elektroniskā rēķina formātu.
   3. Pasūtītājs par Pakalpojumu veic samaksu bezskaidras naudas norēķinu veidā uz Izpildītāja norādīto bankas norēķinu kontu, saskaņā ar elektroniskajā rēķinā un nodošanas – pieņemšanas aktā par uzaicinājuma ietvaros sniegtajiem Pakalpojumiem norādīto summu 14 (četrpadsmit) darba dienu laikā no Izpildītāja elektroniskā rēķina un pieņemšanas – nodošanas akta iesniegšanas Pasūtītājam dienas. Ja rēķinā nav norādīta informācija saskaņā ar šīs vispārīgās vienošanās 4.3. punktu, Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu, to skaitot tikai no trūkumu novēršanas dienas.
   4. Ja Izpildītājs ir iesniedzis nepareizi aizpildītu un/vai neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un vispārīgās vienošanās nosacījumiem atbilstoši aizpildītu rēķinu, rēķina apmaksas termiņu skaitot no dienas, kad Izpildītājs ir iesniedzis atkārtotu rēķinu.
   5. Izpildītājam ir pienākums sekot līdzi pašvaldības tīmekļvietnē www.eriga.lv iesniegtā elektroniskā rēķina apstrādes statusam.
   6. Vispārīgās vienošanās ietvaros noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
4. **Pušu tiesības un pienākumi**
   1. Pasūtītāja tiesības un pienākumi:
      1. Pasūtītājs apņemas veikt samaksu par kvalitatīvi sniegtiem Pakalpojumiem šīs vispārīgās vienošanās noteiktajā termiņā un kārtībā;
      2. Pasūtītājs apņemas, ciktāl tas ir atkarīgs no Pasūtītāja, Izpildītājam sniegt nepieciešamo informāciju un atbalstu, kas nepieciešams kvalitatīvai Pakalpojuma sniegšanai;
      3. Pasūtītājs apņemas savlaicīgi pieņemt pilnvērtīgi sniegtu Pakalpojumu;
      4. Pasūtītājs ir tiesīgs sniegt Izpildītājam saistošus norādījumus par Pakalpojuma izpildi, ciktāl tas nemaina vispārīgās vienošanās priekšmetu;
      5. Pasūtītājs ir tiesīgs mainīt uzaicinājumā norādītos Pakalpojuma raksturlielumus, tos samazinot vai palielinot atbilstoši Pasūtītāja budžeta iespējām, rakstiski par to iepriekš paziņojot Izpildītājam. Pasūtītājs vispārīgās vienošanās izpildes gaitā ir tiesīgs pasūtīt Pakalpojumu tādā apjomā un kvalitātē, kāds tam ir nepieciešams.
      6. Pasūtītājs ir tiesīgs izvirzīt pretenziju Izpildītājam un/vai atteikties no Pakalpojumu pieņemšanas, ja Pakalpojumos tiek konstatēti trūkumi.
      7. Pasūtītājs ir tiesīgs vienpusēji atkāpties no Vienošanās izpildes, ja Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   2. Izpildītāja tiesības un pienākumi:
      1. Pirms katras nometnes organizēšanas elektroniski iesniegt Vienošanās 3.3.punktā minētajai Pasūtītāja personai sarakstu ar nometnes dalībniekiem, norādot vismaz šādu informāciju - dalībnieka vārdu un uzvārdu; piederību (Ukrainas bērns/jaunietis vai Latvijas bērns/jaunietis); vecumu; pašvaldību, kurā bērns deklarēts; izglītības iestādes nosaukumu;
      2. Izpildītājs apņemas Pakalpojumu veikt kvalitatīvi, savlaicīgi, atbilstoši Pasūtītāja izvirzītajām prasībām un uzaicinājuma un piedāvājuma nosacījumiem, t.sk. nodrošinot, ka Pakalpojumu veic atbilstoši kvalificēti speciālisti ar Pakalpojuma izpildei nepieciešamajiem resursiem, līdzekļiem, materiāliem utt.;
      3. Izpildītājs apņemas sniegt mutiskas un/vai rakstiskas rekomendācijas un/vai konsultācijas Pakalpojuma izpildes ietvaros;
      4. Izpildītājs apņemas visā vispārīgās vienošanās darbības laikā nodrošināt Pakalpojumu sniegšanai nepieciešamo atļauju un licenču spēkā esamību un pēc Pasūtītāja pieprasījuma sniegt šo faktu apstiprinošu informāciju;
      5. Izpildītājs apņemas 3 (trīs) darba dienu laikā pēc Pasūtītāja pieprasījuma saņemšanas iesniegt ar vispārīgās vienošanās izpildi saistīto informāciju.
      6. Sniedzot Pakalpojumu, Izpildītājs apņemas rīkoties atbilstoši profesionālajiem standartiem un ētikas normām, ar pienācīgu rūpību, kāda ir pamatoti sagaidāma no zinoša un kvalificēta Pakalpojumu sniedzēja, kā arī apņemas ievērot visas Latvijas Republikas normatīvajos aktos noteiktās prasības.
      7. Izpildītājs apliecina, ka tam ir zināmi visi apstākļi, kas Izpildītājam varētu būt būtiski Pakalpojuma izpildei, un Izpildītājs apņemas neizvirzīt Pasūtītājam pretenzijas šajā sakarā.
      8. Izpildītājs apņemas pilnā apmērā segt Pasūtītājam no šīs vispārīgās vienošanās izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas.
      9. Izpildītājs ir tiesīgs pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai tā saistību izpildei vispārīgajā vienošanā noteiktajā termiņā.
5. **Pušu atbildība un strīdu izskatīšanas kārtība** 
   1. Puses viena pret otru ir materiāli atbildīgas par vispārīgās vienošanās saistību nepienācīgu izpildi vai neizpildi, kā arī par otrai Pusei radītiem zaudējumiem, atbilstoši esošajiem Latvijas Republikas normatīvajiem aktiem. Puse, kuras darbības vai bezdarbības rezultātā ir radušies zaudējumi, atlīdzina tos otrai Pusei 15 (piecpadsmit) darba dienu laikā no paziņojuma saņemšanas dienas.
   2. Puses savlaicīgi apmainās ar jebkuru dokumentāciju un informāciju, kas ir nepieciešama vispārīgās vienošanās izpildei, kā arī nekavējoties ziņo viena otrai par apstākļiem vispārīgās vienošanās darbības laikā, kas var ietekmēt un/vai aizkavēt noteiktos izpildes termiņus, pasliktināt izpildes kvalitāti vai kā citādi negatīvi ietekmēt, kā arī par nepieciešamām darbībām apstākļu novēršanai.
   3. Izpildītājs atbild par izpildītā Pakalpojuma atbilstību visām Latvijas Republikā spēkā esošajos normatīvajos aktos noteiktām prasībām.
   4. Ja Izpildītājs nepienācīgi pilda vispārīgās vienošanās un/vai uzaicinājuma nosacījumus un/vai Pakalpojuma sniegšana tiek veikta ar nokavējumu, Izpildītājs par katru pārkāpuma un/vai nokavēto dienu Izpildītājs maksā Pasūtītājam līgumsodu 0,1% (nulle komats viena procenta) apmērā no kopējās līguma summas, bet ne vairāk kā 10% (desmit procentus) no vispārīgās vienošanās kopējās summas.
   5. Ja Izpildītājs, komplektējot dalībnieku grupu nometnei, nav ievērojis Pasūtītāja prasības, kas izvirzītas Nolikuma 1.pielikumā “Tehniskā specifikācija”, attiecībā uz grupā iekļaujamajiem dalībniekiem, Pasūtītājs par katru neatbilstoši prasībām grupā iekļauto dalībnieku ir tiesīgs ieturēt atlīdzību pilnā apmērā par šim dalībniekam organizēto nometni.
   6. Ja Pasūtītājs par atbilstoši vispārīgās vienošanās nosacījumiem sniegtu Pakalpojumu savlaicīgi nav norēķinājies ar Izpildītāju, Pasūtītājs par katru nokavēto dienu maksā Izpildītājam līgumsodu 0,1% (nulle komats viena procenta) apmērā no vispārīgās vienošanās kopējās summas, bet ne vairāk kā 10% (desmit procentus) no kopējās līguma summas.
   7. Līgumsoda un kavējuma naudas maksa neatbrīvo Puses no zaudējumu atlīdzības un saistību pilnīgas izpildes.
   8. Visi no Pasūtītāja vai Izpildītāja saņemtie maksājumi pirmkārt tiek ieskaitīti līgumsoda apmaksā. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
   9. Risku par vispārīgajā vienošanā neparedzētiem pakalpojumiem, kas nepieciešami vispārīgās vienošanās pilnīgai izpildei, uzņemas Izpildītājs, tai skaitā neparedzēto pakalpojumu izmaksas, kas nav iekļautas vispārīgās vienošanās summā, bet ir nepieciešamas vispārīgās vienošanās pilnīgai izpildei Pasūtītāja pieprasītajā apjomā, kvalitātē un termiņā, un kas izriet no vispārīgās vienošanās priekšmeta arī tad, ja tās nav tieši norādītas vispārīgajā vienošanā.
   10. Ja Izpildītājs neievēro Pakalpojuma izpildes termiņus, laika plānu vai neizpilda Pakalpojumu atbilstoši Pasūtītāja noteiktajām prasībām, Pasūtītājam ir iebildumi par Pakalpojuma izpildes kvalitāti vai to atbilstību vispārīgās vienošanās noteikumiem un/vai Izpildītājs atsakās vai vilcina nepilnību novēršanu vairāk kā par 5 (piecām) darba dienām, Pasūtītājam ir tiesības atteikties no Pakalpojuma, nosūtot Izpildītājam atteikuma paziņojumu. Šādā gadījumā Izpildītājs sedz Pasūtītājam visus radušos izdevumus un zaudējumus. Minētie apstākļi neatbrīvo Izpildītāju no pārējo vispārīgās vienošanās saistību izpildes.
   11. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot Pakalpojuma izpildes procesā trešās personas, Izpildītājs ir atbildīgs Pasūtītājam par vispārīgās vienošanās saistību pienācīgu izpildi.
   12. Uzsākot vispārīgās vienošanās izpildi, Izpildītājs iesniedz Pakalpojumu sniegšanā iesaistīto apakšuzņēmēju, kuru sniedzamo pakalpojumu vērtība ir vismaz 10 000 (desmit tūkstoši) euro (ja tādus plānots iesaistīt), sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Izpildītājs vispārīgās vienošanās izpildes laikā paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā, ja tā sniedzamo pakalpojumu vērtība ir vismaz 10 000 (desmit tūkstoši) euro.
   13. Puses apņemas neizpaust informāciju, kas saistīta ar vispārīgo vienošanos, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi vispārīgās vienošanās darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas vispārīgās vienošanās darbības termiņš. Izpildītāja atbildība iestājas arī gadījumos, kad konfidencialitātes prasības pārkāpumu pieļauj jebkura Izpildītāja vispārīgās vienošanās izpildē piesaistītā persona.
   14. Vispārīgās vienošanās rezultātā sagatavoto elektronisko un izdrukāto materiālu autortiesības pieder Pasūtītājam. Izpildītājs patstāvīgi ir atbildīgs par autortiesību ievērošanu attiecībā uz materiāliem, ko viņš ir nodevis Pasūtītāja rīcībā vispārīgās vienošanās ietvaros. Izpildītāja pienākums ir: bez maksas nekavējoties novērst jebkādu trešo personu tiesību aizskārumu, kas radies Izpildītāja rīcības rezultātā; pēc Pasūtītāja pieprasījuma uz sava rēķina aizstāvēt Pasūtītāju trešo personu prasībās par intelektuālo tiesību aizskārumu, kuras radušās Izpildītāja rīcības rezultātā; segt Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajām prasībām par intelektuālo tiesību aizskārumu Izpildītāja rīcības rezultātā.
   15. Pušu domstarpības vai strīdus, kas izriet un rodas sakarā ar vispārīgo vienošanos, tās izpildi, pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā.
   16. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
6. **Nepārvaramas varas apstākļi**
   1. Puses tiek atbrīvotas no atbildības par savu vispārīgās vienošanās noteikto saistību pilnīgu vai daļēju neizpildi, vai izpildes nokavēšanu, ja to cēlonis ir nepārvaramas varas (*Force Majeure*) apstākļi, kuri sākušies pēc vispārīgās vienošanās noslēgšanas un kurus attiecīgā Puse nevarēja paredzēt, novērst vai ietekmēt. Puses par nepārvaramas varas apstākļiem uzskata dabas stihijas (zemestrīces, plūdus, orkānus u.tml.), ugunsgrēkus, jebkāda veida kara vai teroristiskas darbības, epidēmiju, okupāciju, blokādes, embargo, streikus (izņemot Pušu darbinieku streikus), kā arī jebkādus valsts vai pašvaldību institūciju izdotus normatīvos aktus, kuru rezultātā nav iespējama vispārīgās vienošanās saistību izpilde.
   2. Pusei, kura atsaucas uz nepārvaramas varas apstākļu iestāšanos, nekavējoties jāinformē otra Puse par šādu apstākļu iestāšanos, norādot turpmāko saistību izpildes iespēju un termiņu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā vispārīgās vienošanās noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par vispārīgās vienošanās izbeigšanu.
7. **Citi noteikumi**
   1. Vispārīgās vienošanās starp Izpildītāju un Pasūtītāju stājas spēkā no tās abpusējas parakstīšanas brīža un ir spēkā līdz vispārīgajā vienošanā noteikto Pušu saistību pilnīgai izpildei.
   2. Ar vispārīgo vienošanos uzņemtās Pušu tiesības un pienākumi ir saistoši Pušu tiesību un saistību pārņēmējiem.
   3. Grozījumi un papildinājumi šajā Vispārīgajā vienošanā izdarāmi tikai Pusēm vienojoties un rakstveidā, ievērojot Publisko iepirkumu likuma 61. panta nosacījumus. Tie kļūst par šīs Vispārīgās vienošanās neatņemamu sastāvdaļu, kas noformējama pielikuma veidā un stājas spēkā pēc to abpusējas parakstīšanas. Tie pievienojami Vispārīgajai vienošanai kā pielikumi un kļūst par vispārīgās vienošanās neatņemamām sastāvdaļām. Saskaņā ar Publisko iepirkumu likuma 61. pantā noteikto Vispārīgās vienošanās grozījumi ir pieļaujami, ja tie nemaina Vispārīgās vienošanās vispārējo raksturu (veidu un Iepirkuma dokumentos noteikto mērķi).
   4. Grozījumu gadījumā, kas attiecas uz Izpildītāja piedāvājuma izmaiņām (t.i., izmaiņas nometnes programmā, aizvietojot vienu aktivitāti ar citu līdzvērtīgu, aizvietojot vienu nometnes vadītāju/nometnes darbinieku/nodarbību vadītāju ar citu līdzvērtīgu un tml. izmaiņas; pakalpojuma norises vietas, datumu un norises laika maiņa; izmaiņas dalībnieku skaitā, nodrošinot vismaz 20 dalībniekus nometnē), ja šo izmaiņu rezultātā netiek mainīta izpildītāja Iepirkumā sākotnēji piedāvātā cena par vienu nometnes dalībnieku, Puses neslēdz atsevišķu (rakstisku) vienošanos par grozījumiem, bet Vispārīgajā vienošanās 3.3. punktā noteiktās Pušu personas (Pasūtītāja 3.3. punktā noteiktā persona un 3.3.punkta apakšpunktā attiecīgā Izpildītāja persona) savstarpēji saskaņo (ar e-pastu starpniecību) minētās izmaiņas un papildinājumus.
   5. Jautājumos, kas nav atrunāti Vispārīgajā vienošanā, Puses vadīsies pēc Latvijas Republikas spēkā esošajiem tiesību aktiem. Ja kāds no Vispārīgās vienošanās noteikumiem zaudē savu juridisko spēku, tas neietekmē pārējos Vispārīgās vienošanās noteikumus.
   6. Pasūtītājam ir tiesības vienpusējā kārtā atkāpties un izbeigt Vispārīgo vienošanos pirms termiņa jebkurā laikā, atsakoties no Pakalpojuma izpildes un neatlīdzinot jebkādus Izpildītāja tiešos vai netiešos zaudējumus, par to 10 (desmit) darba dienas iepriekš rakstiski paziņojot Izpildītājam, ja:
      1. Pakalpojums tiek veikts neatbilstoši spēkā esošo normatīvo aktu prasībām un/vai Vispārīgās vienošanās prasībām un/vai kvalitātes prasībām un/vai Izpildītājs kādā citā veidā nepilda vai nepienācīgi pilda Vispārīgajā vienošanā noteiktās saistības, un pēc Pasūtītāja pretenzijas saņemšanas 5 (piecu) darba dienu laikā Izpildītājs nav novērsis pārkāpumu;
      2. Pasūtītājam zūd nepieciešamība pēc Pakalpojuma;
      3. ir uzsākta Izpildītāja likvidācija vai reorganizācija, vai arī Izpildītājs ir atzīts par maksātnespējīgu.
   7. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Vispārīgās vienošanās pienācīgu izpildi.
   8. Puses nozīmē kontaktpersonas, kuras veic savstarpēju sadarbības koordinēšanu starp Pusēm vispārīgās vienošanās ietvaros:
      1. Pasūtītāja kontaktpersona: \_\_\_\_\_\_\_\_\_\_\_\_\_\_\_, \_\_\_\_\_\_\_\_\_, \_\_\_\_\_\_\_\_\_\_\_\_\_;
      2. Izpildītāja kontaktpersona/-as:
         1. Biedrība “Mini-pitch – \_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_;
         2. SIA “OnPlate”- \_\_\_\_\_\_\_\_\_\_\_\_, \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_;
         3. Biedrība “Sadarbības platforma” - \_\_\_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_;
         4. Biedrība “DrKT”- \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_;
         5. Aktīvo Vecāku Biedrība - \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_;
         6. SIA ”Mājas aprūpe” - \_\_\_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_;
         7. Biedrība “Mellene”- \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_.
   9. Vispārīgā vienošanās sastādīta latviešu valodā ar vienu pielikumu. Pusēm ir pieejama abpusēji parakstīta Vienošanās elektroniskā formātā.
8. **Pušu rekvizīti un paraksti**

|  |  |
| --- | --- |
| **PASŪTĪTĀJS**  **Rīgas valstspilsētas pašvaldības**  **Izglītības, kultūras un sporta departaments**  Juridiskā adrese: Krišjāņa Valdemāra iela 5,  Rīga, LV-1010  Tālrunis: 67026816  e-pasts: iksd@riga.lv  **Norēķinu rekvizīti:**  Rīgas valstspilsētas pašvaldība  Juridiskā adrese: Rātslaukums 1, Rīga,  LV-1050  Reģ. nr.: 90011524360  PVN kods: LV90011524360  Banka: Luminor Bank AS Latvijas filiāle  Kods: RIKOLV2X  Konts: LV LV54RIKO0021000016073[[1]](#footnote-1)\*  RVP iestādes kods: 210  Dokumentu ar drošu elektronisko  parakstu parakstīja I.Balamovskis | **IZPILDĪTĀJS**  **Biedrība “Mini-pitch”**  Reģistrācijas Nr.: 40008307353  Juridiskā adrese: Lielirbes iela 1,  LV-1046, Rīga  Tālrunis:  e-pasts:  Banka:  Kods:  Konts:  Dokumentu ar drošu elektronisko parakstu parakstīja T.Kalniņš  **SIA “OnPlate”**  Reģistrācijas Nr.: 40103824945  Juridiskā adrese: Alauksta iela 21-26, Rīga, LV-1009  Tālrunis:  e-pasts:  Banka:  Kods:  Konts:  Dokumentu ar drošu elektronisko parakstu parakstīja T.Tepo  **Biedrība “Sadarbības platforma”**  Reģistrācijas Nr.: 40008225964  Juridiskā adrese: "Pūpolmājas", Staudži, Kantinieku pag.,  Rēzeknes nov., LV-4611  Tālrunis:  e-pasts:  Banka:  Kods:  Konts:  Dokumentu ar drošu elektronisko parakstu parakstīja L.Celma  **Biedrība “DrKT”**  Reģistrācijas Nr.: 40008184562  Juridiskā adrese: Eksporta 12-245, Rīga, LV-1045  Tālrunis:  e-pasts:  Banka:  Kods:  Konts:  Dokumentu ar drošu elektronisko parakstu parakstīja I.Vaļeniece  **Aktīvo Vecāku Biedrība**  Reģistrācijas Nr.: 40008262585  Juridiskā adrese: Rīga, Slokas iela 132-19, LV-1069  Tālrunis:  e-pasts:  Banka:  Kods:  Konts:  Dokumentu ar drošu elektronisko parakstu parakstīja V.Skvorcovs  **SIA “Mājas aprūpe”**  Reģistrācijas Nr.: 40003553254  Juridiskā adrese: Lidoņu iela 5-43, Rīga, LV - 1055  Tālrunis:  E-pasts:  Banka:  Kods:  Konts:  Dokumentu ar drošu elektronisko parakstu parakstīja I.Titova  **Biedrība Mellene**  Reģistrācijas Nr.: 40008305352  Juridiskā adrese: Salaspils nov., Salaspils, Dienvidu iela 9 - 20,  LV-2169  Tālrunis:  E-pasts:  Banka: AS Swedbank  Kods:  Konts:  Dokumentu ar drošu elektronisko parakstu parakstīja L.Riekstiņa |

1. \* Saskaņā ar Departamenta kontaktpersonas norādījumiem. [↑](#footnote-ref-1)